გახუხული პური (ფილმი)

გახუხული პური () — ბრიტანული ბიოგრაფიული კომედიურ-დრამატული ფილმი, რომლის სცენარის ავტორი და რეჟისორია ს. ჯ. კლარკსონი, ხოლო დაფუძნებულია ნაიჯელ სლეიტერის ამავე სახელწოდების ავტობიოგრაფიულ რომანზე. მონაწილეობენ: ფრედი ჰაიმორი, ჰელენა ბონემ კარტერი, კენ სტოტი და ოსკარ კენედი.
ფილმმა მოიპოვა გალა 2011 წლის ბერლინის კინოფესტივალზე. „გახუხული პური“ BBC One-ის პირველი ტელეფილმია. ის ეთერში 2010 წლის 30 დეკემბერს გავიდა, ხოლო თეატრებში გამოვიდა 2011 წლის 11 აგვისტოს.

სიუჟეტი
მისის სლეიტერის ქრონიკული ასთმა მის, როგორც მზარეულის უნარებს ზღუდავს. მას მხოლოდ კონსერვების მომზადება შეუძლია, რისთვისაც წყლის ადუღებაც საკმარისია. მისტერ ალან სლეიტერი წუხილმა დაღალა, რის გამოც გამუდმებით ცუდ ხასიათზეა. ნაიჯელი მიისწრაფვის ცხოვრებისკენ, რომლის მიღწევა დაკონსერვებული საჭმლის მომზადებაზე მეტს მოითხოვს.

ოჯახში როცა ვახშამი დაეწვებათ, სანაცვლოდ ყოველთვის გახუხულ პურს მიირთმევენ. ნაიჯელს გახუხული პური ხრაშუნა ქერქით და კარაქით დარბილებული გულით უყვარს. დედამისის მცდელობა, რომ ცხობის ტექნიკა გააუმჯობესოს, არაფერს ცვლის არც თავის სიცოცხლეში, არც სიკვდილის შემდეგ. დაქვრივებული ალანი საჭმლის იმავე სტილით მომზადებას განაგრძობს და არც გახუხული პურის ტრადიციას ღალატობს. ნაიჯელი მეგობრისგან იგებს, რომ მამამისთან ურთიერთობის გაუმჯობესება მისთვის საჭმლის მომზადებით შეიძლება.

მისი ძალისხმევები წყალში ჩაიყრება ახალი დიასახლისის, მისის ჯოან პოტერის მოსვლის შემდეგ, რომელიც ალანს თავისი ვაშლის ნამცხვრითა და საუცხოო კერძებით მოხიბლავს. ისინი დროს ერთად ატარებენ. მალევე, სლეიტერები მისის პოტერთან ერთად ჰერეფორდშირში გადადიან. ნაიჯელი მას მაინც ვერ ეგუება. მისის პოტერი მზარეულთა შეჯიბრში ჩაერთვება როცა გაიგებს, რომ ნაიჯელი ცხობის ნიჭის განვითარებით დაინტერესდება. მისის პოტერის ლიმონის ნამცხვრის საიდუმლო რეცეპტის გაგება ნაიჯელის მთავარი მისია გახდება.

ალანი მისის პოტერს ცოლად მოიყვანს. ახლა უკვე მისის სლეიტერი ნაიჯელისთვის მიზნების მიღწევის ხელის შეშლას შეეცდება, რის გამოც მას ლუდხანაში მუშაობას შეაწყვეტინებს. სამსახურის მიტოვებას უშედეგოდ არ ჩაუვლია: ლუდხანის მფლობელის ვაჟი ნაიჯელთან ერთად სეირნობს, რა დროსაც მას აკოცებს და ამხნევებს, რომ მარტოდ ყოფნის მიუხედავად სამყაროს შანსი მისცეს და წარმატებას აუცილებლად მიაღწევს.

ნაიჯელი გაიგებს, რომ როცა იგი ლუდხანაში იყო, მამამისი გარდაიცვალა, რის შემდეგაც ლონდონში წასვლას გადაწყვეტს. იგი მისის პოტერს განუცხადებს, რომ მიზანს მიაღწია და მის ცხოვრებაში მისი ადგილი აღარაა. ნაიჯელი სავოის სასტუმროში გასაუბრებაზე მიდის და მას სამსახურში აიყვანენ. შეფმზარეული მას საკუთარ შესაძლებლობებში დაარწმუნებს, რის შემდეგაც მას ჩააცმევს მზარეულის ფორმას, რომელზეც ამოქარგულია „სავოი, ლონდონი“. ნაიჯელი ბედნიერებით გაიღიმებს.

მსახიობები
 მსახიობი როლი შენიშვნებიჰელენა ბონემ კარტერიჯოან პოტერიფრედი ჰაიმორინაიჯელ სლეიტერი, მოზარდიკენ სტოტინაიჯელის მამაოსკარ კენედინაიჯელ სლეიტერი, ბავშვიმისი დებიუტი კინოშიფრეიზერ ჰაკლიუორელივიქტორია ჰამილტონინაიჯელის დედამეთიუ მაკნალტიჯოშიკლერ ჰიგინსიმევისიბენ ელდრიჯისტიუარტისელინა კედელირუბისარა მიდლტონიბინიკია კეგიგოგონა დაწყებითი სკოლიდანკორინ უიკსისაშუალო სკოლის მასწავლებელიემი მარსტონიდაწყებითი სკოლის მასწავლებელინაიჯელ სლეიტერიშეფმზარეული

წარმოება
ფილმის გადაღებები მიმდინარეობდა ბირმინგემსა და ვუსტერშირში. პენარტში ამინდის მდგომარეობის გაუარესებამ გამოიწვია სცენარის შეცვლა. ფილმის გადაღებები მიმდინარეობდა 2010 წლის 21 ივნისიდან 24 ივლისამდე.

რესურსები ინტერნეტში

 მიმოხილვა, Leicester Mercury

სქოლიო

კატეგორია:2010 წლის ფილმები
კატეგორია:2010 წლის ტელეფილმები
კატეგორია:ბრიტანული ფილმები
კატეგორია:ბრიტანული ტელეფილმები
კატეგორია:ინგლისურენოვანი ფილმები
კატეგორია:ფილმები ინგლისის შესახებ
კატეგორია:ინგლისში გადაღებული ფილმები
კატეგორია:ბრიტანული ტელეგადაცემები ლგბტ-ს თემაზე